ཐོག་མར་སྒྲུབ་གཞུང་ཁག་ཅིག་ལས་ཛྭ་ཡི་བྱུང་རབས་དང་འབྲེལ་བའི་སྐོར་ཅུང་ཞིག་གླེང་ན།དབལ་ཤེལ་རྒྱུང་དཀར་པོའི་དབལ་ཆུ་སྒྲུབ་གཞུང་ལས།དེ་ནས་བཤར་བ་བཤར་བ་སྐོར་མཇུག་ནས་གླེང་རྒྱུ་ཡིན།རྔོ་སྟེ་འདི་སྐད་དོ།བསྭོ་དང་པོ་ཛོ་སྲིད་གང་ནས་སྲིད།།འབྱུང་བ་ལྔ་ཡི་དངས་མ་ལ།སོགས་ནས།ཛོ་སྲས་མིང་སྲིད་བཅོ་བརྒྱད་དེས།།དྲག་པོ་ཛོ་ཡི་ལས་བྱེད་ན།།སོགས་ནས།དྲག་པོའི་ཐུན་རྡོ་བཤར་བ་འདིས།།ཕུགས་སུ་གཏོར་བས་ཕུགས་འདྲ་ཐུལ།།སྒོ་རུ་གཏོར་བས་གོད་འདྲེ་ཐུལ།།སོགས།ཛྭ་ཡི་བྱུང་རབས་ཁག་ཅིག་བཤད་ཡོད།བཤད་ཚུལ་དེའང་ནམ་རྒྱུན་བོན་གཞུང་ཁག་མང་པོ་ལས་བྱུང་བ་ལྟར།དང་པོ་འབྱུང་བ་ལྔ་ཡི་དངས་མ་ལས་ལྷ་སྲིན་གྱི་ཆོ་འཕྲུལ་གྱིས་འབྱུང་བ་རང་རྡོལ་གྱི་སྒོ་ང་བྱུང་བ་དང་།དེ་དག་ལས་རིམ་པར་ཛྭ་སྲས་མིང་སྲིང་བཅོ་བརྒྱད་བྱུང་ཚུལ་སོགས་ཡིན།